L 181/48
EL
Επίσημη Εφημερίδα της Ευρωπαϊκής Ένωσης
18.7.2023
— κιτ για πράσινες στέγες, — οδικές σημάνσεις – Αντανακλαστικά στοιχεία με ψηλό δείκτη διάθλασης, — υαλοπίνακες, πλακάκια και μωσαϊκό, — εγκιβωτισμένο αγκύριο με υποδοχή με εσωτερικό σπείρωμα (αντικαθιστά την τεχνική προδιαγραφή «EAD 330012-00-0601»), — πλαστικοί σύνδεσμοι ενισχυμένοι με υαλονήματα προς χρήση σε διπλοτοιχίες και σε στοιχεία τοιχοποιίας που έχουν κατασκευαστεί από σκυρόδεμα, — συσκευές αγκύρωσης για τη σύσφιξη ατομικών μέσων προστασίας από πτώση σε υποδομές ξύλινων κατασκευών, — συγκολλημένοι βιδωτοί σφιγκτήρες για χρήση σε σκυρόδεμα.
(4)
Τα ευρωπαϊκά έγγραφα αξιολόγησης που καταρτίστηκαν και εγκρίθηκαν από τον οργανισμό των οργανισμών τεχνικής αξιολόγησης ανταποκρίνονται στις απαιτήσεις που πρέπει να πληρούνται σε σχέση με τις βασικές απαιτήσεις δομικών έργων οι οποίες ορίζονται στο παράρτημα I του κανονισμού (ΕΕ) αριθ.
305/2011.
Ως εκ τούτου, είναι σκόπιμο να δημοσιευτούν τα στοιχεία αναφοράς των εν λόγω ευρωπαϊκών εγγράφων αξιολόγησης στην Επίσημη Εφημερίδα της Ευρωπαϊκής Ένωσης.
(5)
Ο κατάλογος των στοιχείων αναφοράς των ευρωπαϊκών εγγράφων αξιολόγησης για τα προϊόντα του τομέα των δομικών κατασκευών δημοσιεύεται σύμφωνα με την εκτελεστική απόφαση (ΕΕ) 2019/450 της Επιτροπής (2).
Για λόγους σαφήνειας, θα πρέπει να προστεθούν στον εν λόγω κατάλογο τα στοιχεία αναφοράς των νέων ευρωπαϊκών εγγράφων αξιολόγησης.
(6)
Επομένως, η εκτελεστική απόφαση (ΕΕ) 2019/450 θα πρέπει να τροποποιηθεί αναλόγως.
(7)
Για να καταστεί δυνατή η χρήση των ευρωπαϊκών εγγράφων αξιολόγησης το συντομότερο δυνατόν, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Το παράρτημα της εκτελεστικής απόφασης (ΕΕ) 2019/450 τροποποιείται σύμφωνα με το παράρτημα της παρούσας απόφασης.
Άρθρο 2 Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 17 Ιουλίου 2023.
Για την Επιτροπή Η Πρόεδρος Ursula VON DER LEYEN
(2) Εκτελεστική απόφαση (ΕΕ) 2019/450 της Επιτροπής, της 19ης Μαρτίου 2019, σχετικά με τη δημοσίευση των ευρωπαϊκών εγγράφων αξιολόγησης (ΕΕΑ) για τα προϊόντα του τομέα των δομικών κατασκευών που συντάχθηκαν προς υποστήριξη του κανονισμού (ΕΕ) αριθ.
305/2011 του Ευρωπαϊκού Κοινοβουλίου και του Συμβουλίου (ΕΕ L 77 της 20.3.2019, σ. 78).